**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL EKSPERTO DELEGAVIMO Į TELŠIŲ APSKRITIES REGIONINĘ KULTŪROS TARYBĄ**

2023 m. spalio 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Tolygios kultūrinės raidos įgyvendinimo regionuose tvarkos aprašo, patvirtinto Lietuvos Respublikos kultūros ministro 2018 m. birželio 13 d. Nr. ĮV-488 32.1 papunkčiu ir atsižvelgdama į Lietuvos Respublikos kultūros ministerijos 2022 m. birželio 29 d. kvietimą Nr. GD-3370 deleguoti savivaldybių atstovus į Kultūros ministerijos formuojamas regionines kultūros tarybas, perduotą Lietuvos savivaldybių asociacijos 2022 m. birželio 29 d. pavedimu Nr. SAVP-494, Plungės rajono savivaldybės taryba n u s p r e n d ž i a:

1. Deleguoti nepriklausomą ekspertę Vidą Saukalienę į Telšių apskrities regioninę kultūros tarybą.

2. Pripažinti netekusiu galios Plungės rajono savivaldybės tarybos 2022 m. liepos 28 d. sprendimą Nr. T1-173 „Dėl atstovo delegavimo į Regioninę kultūros tarybą“ ir jį keitusį sprendimą.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Kultūros, turizmo ir viešųjų ryšių skyriaus vedėja Vida Saukalienė

Juridinio ir personalo administravimo skyriaus patarėja Donata Norvaišienė

Protokolo skyriaus kalbos tvarkytoja Simona Grigalauskaitė

Sprendimą rengė Kultūros, turizmo ir viešųjų ryšių skyriaus vedėja Vida Saukalienė

**KULTŪROS, TURIZMO IR VIEŠŲJŲ RYŠIŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL EKSPERTO DELEGAVIMO Į TELŠIŲ APSKRITIES REGIONINĘ KULTŪROS TARYBĄ“** |
| 2023 m. spalio 9 d.  Plungė |

**1. Parengto sprendimo projekto tikslai, uždaviniai.**

Sprendimo tikslas – deleguoti atstovą į Telšių apskrities regioninę kultūros ir meno tarybą (toliau – Taryba).

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Pripažinti netekusiu galios Plungės rajono savivaldybės tarybos 2022 m. rugsėjo 22 d. sprendimą T1-193 „Dėl Plungės rajono savivaldybės tarybos 2022 m. liepos 28 d. sprendimo Nr. T1-173 „Dėl atstovo delegavimo į regioninę kultūros tarybą“ pakeitimo“.

**3. Kodėl būtina priimti sprendimą, kokių pozityvių rezultatų laukiama.**

Lietuvos Respublikos kultūros ministerijos 2022 m. birželio 29 d. gautame rašte Nr. GD-3370 Plungės rajono savivaldybė buvo paprašyta deleguoti Plungės rajono savivaldybės atstovą į Lietuvos Respublikos kultūros ministerijos formuojamas regionines kultūros tarybas (toliau – RKT). Plungės rajono savivaldybės atstovė Telšių apskrities regioninėje kultūros taryboje buvo Plungės rajono savivaldybės administracijos Kultūros, turizmo ir viešųjų ryšių skyriaus vedėja Vida Saukalienė.

Lietuvos Respublikos kultūros ministro 2023 m. rugpjūčio 11 d. įsakymu Nr. IV-666 buvo pakeistas Tolygios kultūrinės raidos įgyvendinimo regionuose tvarkos aprašas, kurio 61 punkte nustatyta, jog už RKT ekspertų paslaugas apmokama Lietuvos Respublikos valstybės ir savivaldybių įstaigų darbuotojų darbo apmokėjimo ir komisijos narių atlygio už darbą įstatymo tvarka. Minėtasis įstatymas netaikomas valstybės tarnautojams ir valstybės pareigūnams. Dėl šios priežasties Lietuvos kultūros tarybos 2023 m. rugsėjo 4 d. rašte savivaldybės informuojamos apie pareigą pačioms apmokėti už paslaugas tų atstovų, kurie deleguoti įvardijant valstybės tarnautojo pareigas.

Lietuvos Respublikos kultūros ministerijos 2023 m. rugsėjo 1 d. gautame rašte Nr. E GD-4382 „Dėl regioninių kultūros tarybų veiklos“ pateiktas išaiškinimas dėl regioninių kultūros tarybų ekspertų, kurie yra ir valstybės tarnautojai: „Pažymėtina, kad šis reglamentavimas nepaneigia VTĮ įtvirtintos valstybės tarnautojų teisės dirbti kitą darbą (ar vykdyti veiklą pagal individualios veiklos pažymą), tačiau turi būti išlaikomi tiek VTĮ 19 straipsnyje numatyti apribojimai, tiek įstatymų leidėjo siekis užkirsti kelią gauti dvigubą atlygį – t. y., gauti darbo užmokestį darbo metu vykdant eksperto funkcijas kaip valstybės tarnautojui, ir atlygį kaip komisijos nariui. Jeigu atitinkamos savivaldybės tarybos deleguotas ekspertas, nors ir būdamas valstybės tarnautoju, regioninės kultūros tarybos nario funkcijas vykdo kaip nepriklausomas ekspertas, t. y., dalyvauja komisijos posėdžiuose, vertina paraiškas ir kt., ne darbo metu, paraleliai nevykdo savo kaip valstybės tarnautojo funkcijų ir pareigų valstybės taryboje, tai turi būti nurodyta savivaldybei siūlant savo atstovą į regioninę kultūros tarybą, kad minėtas ekspertas siūlomas ne kaip valstybės tarnautojas. Tokiu atveju pareiga atlyginti už tokio eksperto darbą regioninėse kultūros tarybose tenka LKT.“

Plungės rajono savivaldybės tarybos 2022 m. rugsėjo 22 d. sprendimu Nr. T1-193 deleguota Plungės rajono savivaldybės administracijos Kultūros, turizmo ir viešųjų ryšių skyriaus vedėja Vida Saukalienė 2022 m. gruodžio 11 d. buvo pakviesta sudaryti sutartį su Lietuvos kultūros taryba ir teikti ekspertinio vertinimo paslaugas pagal individualios veiklos pažymą. Paslaugas deleguota ekspertė teikia ne tarnybos metu.

Siūloma priimti naują Plungės rajono savivaldybės tarybos sprendimą, kuriuo Vida Saukalienė į Telšių apskrities regioninę kultūros tarybos deleguojama kaip nepriklausoma ekspertė, atitinkanti deleguojamo asmens kriterijus.

**4. Lėšų poreikis ir finansavimo šaltiniai.**

Nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Neaktualu.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Neaktualu.

**7. Sprendimo projekto antikorupcinis vertinimas.**

Sprendimo projekto antikorupciniu požiūriu vertinti nebūtina.

**8. Nurodyti, kieno iniciatyva sprendimo projektas yra parengtas.**

Kultūros, turizmo ir viešųjų ryšių skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neaktualu.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Kultūros, turizmo ir viešųjų ryšių skyriui ir sudarytos Kultūros ir meno tarybos nariams. Priimtas sprendimas bus patalpintas Savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Lietuvos Respublikos kultūros ministerijos 2022 m. birželio 29 d. kvietime Nr. GD-3370 prašoma deleguojant asmenį atkreipti dėmesį, kad:

1) deleguojamas narys turi būti nepriekaištingos reputacijos, kaip ji apibrėžta Lietuvos Respublikos valstybės tarnybos įstatyme, turintis ne mažesnę nei 3 metų patirtį kultūros ar meno srityje ir aukštąjį universitetinį ar jam prilygintą išsilavinimą menų, humanitarinių ar socialinių mokslų srityse, arba turintis kitos srities aukštąjį universitetinį ar jam prilygintą išsilavinimą ir ne mažesnę nei 7 metų patirtį kultūros ar meno srityje, ir (arba) meno kūrėjo statusą, suteiktą vadovaujantis Lietuvos Respublikosmeno kūrėjo ir meno kūrėjų organizacijų statuso įstatymu, bei žinių ir gebėjimų, padedančių įgyvendinti tarybos funkcijas;

2) siekiantys gauti finansavimą pareiškėjai negalėtų teikti paraiškų dėl kultūros ir meno projektų finansavimo, jeigu pareiškėjo vadovas ir (arba) kultūros ir meno projekto, kurį prašoma finansuoti, vadovas yra tarybos, kuriai teikiama paraiška, narys.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *nenumatomas* |
| *Finansams* |  | *nenumatomas* |
| *Socialinei aplinkai* |  | *nenumatomas* |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Kriminogeninei situacijai* |  | *nenumatomas* |
| *Aplinkai* |  | *nenumatomas* |
| *Administracinei naštai* |  | *nenumatomas* |
| *Regiono plėtrai* |  | *nenumatomas* |
| *Kitoms sritims, asmenims ar jų grupėms* |  | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Kultūros, turizmo ir viešųjų ryšių skyriaus vedėja Vida Saukalienė