**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2023 M. birželio 22 D. SPRENDIMO NR. T1-163 „DĖL Plungės rajono savivaldybės ŠVIETIMO įstaigų, PLUNGĖS PASLAUGŲ IR ŠVIETIMO PAGALBOS CENTRO pedagoginių PAREIGYBIŲ IR NEPEDAGOGINIŲ PAREIGYBIŲ, FINANSUOJAMŲ IŠ MOKymo LĖŠŲ, DIDŽIAUSIO LEISTINO SKAIČIAUS 2023–2024 MOKSLO METAMS patvirtinimo**“ **pakeitimo**

2023 m. spalio 26 d. Nr. T1-

Plungė

Plungės rajono savivaldybės taryba nusprendžia:

Pakeisti Plungės rajono savivaldybės tarybos 2023 m. birželio 22 d. sprendimo Nr. T1-163 „Dėl Plungės rajono savivaldybės švietimo įstaigų, Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, didžiausio leistino skaičiaus 2023–2024 mokslo metams patvirtinimo“priedo 1.1 papunktį „Plungės rajono švietimo įstaigų didžiausias leistinas pedagoginių pareigybių ir nepedagoginių pareigybių, finansuojamų iš mokymo lėšų, skaičius“ ir išdėstyti jį nauja redakcija (priedas).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Švietimo ir sporto skyriaus vedėjas Gintautas Rimeikis

Juridinio ir personalo administravimo skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Protokolo skyriaus kalbos tvarkytoja Simona Grigalauskaitė

Projektą rengė Švietimo ir sporto skyriaus vyr. specialistė Birutė Brogienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2023 M. birželio 22 D. SPRENDIMO NR. T1-163 „DĖL Plungės rajono savivaldybės ŠVIETIMO įstaigų, PLUNGĖS PASLAUGŲ IR ŠVIETIMO PAGALBOS CENTRO pedagoginių PAREIGYBIŲ IR NEPEDAGOGINIŲ PAREIGYBIŲ, FINANSUOJAMŲ IŠ MOKymo LĖŠŲ, DIDŽIAUSIO LEISTINO SKAIČIAUS 2023–2024 MOKSLO METAMS patvirtinimo**“ **pakeitimo“**

2023 m. spalio 9 d.

Plungė

**1. Parengto teisės akto projekto tikslai, uždaviniai.** Nuo rugsėjo 1 d. Liepijų mokykloje Šateikių skyriuje priešmokyklinio ugdymo grupė pradėjo dirbti 10,5 val. (anksčiau dirbo 4 val.), dėl to reikalinga padidinti auklėtojų etatų skaičių.

Gauti švietimo įstaigų prašymai skirti nuo rugsėjo 1 d. mokytojų padėjėjų etatus – 12,1 et. spec. poreikių turintiems mokiniams: lopšeliui-darželiui „Rūtelė“ – 1,0 etatą, lopšeliui-darželiui „Raudonkepuraitė“ – 3 etatus, lopšeliui-darželiui „Nykštukas“ – 1,0 etatą, lopšeliui-darželiui „Pasaka“ – 1 etatą, akademiko Adolfo Jucio progimnazijai – 0,75 etato, „Ryto“ pagrindinei mokyklai – 1 etato, „Babrungo“ progimnazijai – 0,5 etato, Kulių gimnazijai – 1,1 etato, Senamiesčio mokyklai – 2,75 etato.

Didinama karjeros specialistų etato dalis 0,1 dalimi „Saulės“ gimnazijai, nes pagal projekto ESFA skaičiavimus jiems tiek priklauso.

Logopedų ir specialiųjų pedagogų etatų skaičius bus tikslinamas vėliau – dar negauti duomenys iš PPT.

Keičiami BU mokyklų mokytojų etatai, atsižvelgiant į ŠVIS sistemos duomenis pagal klasių komplektus bei naujus mokytojų darbo krūvio paskirstymo sąrašus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Šiuo metų švietimo įstaigos vadovaujasi Savivaldybės tarybos 2023 m. birželio 22 d. sprendimu Nr. T1-163 „Dėl Plungės rajono savivaldybės švietimo įstaigų, Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, didžiausio leistino skaičiaus 2023–2024 mokslo metams patvirtinimo“.

Reikalinga pakeisti Plungės rajono savivaldybės tarybos 2023 m. birželio 22 d. sprendimo Nr. T1-163 „Dėl Plungės rajono savivaldybės švietimo įstaigų, Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, didžiausio leistino skaičiaus 2023–2024 mokslo metams patvirtinimo“ 1.1 papunktį.

**3. Kodėl būtina priimti sprendimą, kokių pozityvių rezultatų laukiama.** Reikalinga padidinti mokytojų padėjėjų etatų skaičių, kad spec. poreikių vaikai gautų tinkamą pagalbą.

**4. Lėšų poreikis ir finansavimo šaltiniai.** Padidėjusiam priešmokyklinio ugdymo mokytojų etato daliai reikės apie 7,5 tūkst. eurų, lėšas mokykla skirs iš savo biudžeto.

Mokytojų padėjėjų etatams 2 mėn. papildomai reikėtų 21,2 tūkst. eurų (metams 139,6 tūkst. eurų), Mokymo lėšų perskirstymo komisijos posėdyje nuspręsta, kad bendrojo ugdymo mokyklos mokytojo padėjėjų etatai tvirtinami su sąlyga, kad jie juos išlaikys iš savų Ugdymo lėšų, o ikimokyklinio ugdymo mokykloms reikalingas 2023 m. 9,6 tūkst. eurų prisidėjimas iš Savivaldybės biudžeto.

Karjeros specialisto 0,1 etato daliai lėšų nereikia, jis finansuojamas iš projekto ES lėšomis.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Yra.

**7. Sprendimo projekto antikorupcinis vertinimas.** Korupcijos pasireiškimui tikimybės nėra. Vadovaujantis Lietuvos Respublikos korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**8. Nurodyti, kieno iniciatyva sprendimo projektas yra parengtas.** Švietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Visoms Plungės rajono švietimo įstaigoms ir Plungės paslaugų ir švietimo pagalbos centrui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Mokytojų padėjėjų etatams reikalingas prisidėjimas iš Savivaldybės biudžeto* |
| *Socialinei aplinkai* |  | *Nenumatomas* |
| *Viešajam administravimui* | *Sprendimas atitiks galiojančius teisės aktus* | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistėBirutė Brogienė